ઘટના માન્યમાં આવે તેવી નથી પણ પોલીસ તંત્રમાં ભારે ચર્ચા છે. સુરતની જમીનના વિવાદની ‘પતાવટ' કરવા માટે એક IPS અધિકારીએ રંગ બતાવીને અમદાવાદના યુવકને રિવોલ્વર બતાવીને ‘ઠોક દુંગા' કહીને ધમકી આપ્યાની ચર્ચા વેગવાન છે. ગત રવિવારે કર્ણાવતી ક્લબની બહાર બપોરના સમયે બાનાખત રદ કરાવવા માટે કારમાં મિટિંગ કરવામાં આવી ત્યારે આ ઘટના બન્યાંની ચર્ચા છે. ‘ઠોક દુંગા'ની ધમકીથી વિચલીત ન થયેલાં યુવકે કાયદાકીય કાર્યવાહી માટે અમુક પોલીસકર્મી પાસે માર્ગદર્શન માંગતા આ વાત પોલીસ તંત્રમાં ચર્ચાનું કેન્દ્ર બની છે. આ ઘટનામાં સાચું શું? તે તો તપાસ થાય તો જ ખબર પડે તેમ છે..